----

----

I Informacija

Komisija

----

Euro kursas (1)

2006 m. lapkričio 16 d.

(2006/C 279/01)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Susitarimas dėl darbuotojų sveikatos apsaugos ir Geros praktikos principų taikymo tvarkant ir naudojant kristalinį silicio dioksidą ir produktus su juo

(2006/C 279/02)

Papildymus galite rasti internetinėje svetainėje www.nepsi.eu

Todėl, atsižvelgdamos į aukščiau išdėstytus teiginius, Šalys sudarė šį Susitarimą dėl darbuotojų sveikatos apsaugos ir Geros praktikos principų taikymo tvarkant ir naudojant kristalinį silicio dioksidą ir produktus su juo.

1straipsnis

Tikslai

Šio Susitarimo tikslai:

2 straipsnis

Taikymo sritis

(1)   Šis Susitarimas susijęs su kristalinio silicio dioksido ir medžiagų/produktų/žaliavų su juo, galinčių sukelti įkvepiamo plaučiuose nusėdančio kristalinio silicio dioksido poveikį, gamyba ir naudojimu. Susijusių pramonės šakų apibūdinimas pateikiamas šio dokumento 5 Priede.

(2)   Į šio Susitarimo taikymo sritį įeina papildomi veiksmai, pavyzdžiui priežiūra, saugojimas ir transportavimas. Jis taip pat taikomas mobilioms darbo vietoms. Mobilioms darbo vietoms gali būti taikomos specialiosios šiuo Susitarimu nustatomos taisyklės.

(3)   Šis Susitarimas taikomas Šalims, Darbdaviams ir Darbuotojams, kaip apibrėžta ir nustatyta šiuo Susitarimu.

3 straipsnis

Sąvokos

(1)   „Darbdavys (-iai)“ — pramonės šakai priklausančios atskiros bendrovės, kurioms tiesiogiai arba netiesiogiai atstovauja šio Susitarimo Šalys.

(2)   „Darbuotojas (-ai)“ — darbuotojai, tiesiogiai arba netiesiogiai atstovaujami šio Susitarimo Šalių, kurie reguliariai arba retkarčiais gali patirti įkvepiamo plaučiuose nusėdančio kristalinio silicio dioksido poveikį. Darbuotojai skirstomi į dirbančius visu etatu, ne visu etatu, pagal terminuotą sutartį ir kitus darbuotojus, dirbančius tiesiogiai vadovaujant Darbdaviui (pavyzdžiui, pagalbiniai darbuotojai/ dirbantys kitų šalių piliečiai).

(3)   „Darbuotojų atstovai“ — tam tikrų įsipareigojimų už darbuotojų saugumą ir sveikatą turintys darbuotojų atstovai, t.y. bet kuris asmuo, išrinktas arba paskirtas vadovaujantis nacionaliniais įstatymais ir/arba praktika darbuotojams atstovauti ten, kur darbo vietoje kyla problemų dėl darbuotojų saugumo ir sveikatos.

(4)   „Šalys“ — šį Susitarimą pasirašiusios šalys.

(5)   „Įkvėpiamas plaučiuose nusėdantis kristalinis silicio dioksidas“ — įkvėpto kristalinio silicio dioksido masės dalis, kurios dalelės prasiskverbia į plaukeliais nepadengtus kvėpavimo takus. Įkvėpiamų dalelių konvencija, kuri yra tikslinė pavyzdžių ėmimo instrumentams skirta specifikacija, apibrėžta Europos standartu EN 481 „Darbo vietų oras. Frakcijų pagal matmenis apibrėžimai, taikomi matuojant ore esančias daleles“, 5.3 skirsniu.

(6)   „Gera praktika“ — tai bendrieji Direktyvos 89/391 ir Direktyvos 98/24 II skyriaus principai, išdėstyti ir paaiškinti šio dokumento 1 Priede, kurie, praėjus tam tikram laikui gali būti atnaujinami.

(7)   „Vieta“ — darbo veiksmų objektas, kuriame yra įkvepiamo plaučiuose nusėdančio kristalinio silicio dioksido. Saugojimas ir transportavimas laikomi atskiromis Vietomis, jeigu jie nėra prijungti prie gamybos arba naudojimo Vietos. Mobilios darbo vietos taip pat laikomos Vietomis.

(8)   „Netaikymas“ — Susitarimo reikalavimų, įskaitant Geros praktikos principus, minėtus aukščiau (6) punkte, nesilaikymas, dėl kurio Darbuotojai patiria stipresnį įkvepiamo plaučiuose nusėdančio kristalino silicio dioksido poveikį ir atsiranda rizika jų sveikatai, kurios galima buvo išvengti laikantis Geros praktikos principų.

(9)   „Nacionalinė praktika“ — tai atsakingų valdžios institucijų išleisti arba pramonėje pagal susitarimą taikomi standartai ir nuostatos, kurie nėra nei įstatymai, nei teisinės normos.

4 straipsnis

Principai

(1)   Šalys bendradarbiaus siekdamos surinkti daugiau žinų apie įkvepiamo plaučiuose nusėdančio kristalino silicio dioksido poveikį sveikatai, ypatingą dėmesį skirdamos moksliniams tyrimams, stebėsenai ir žinių apie Geros praktikos principus skleidimui.

(2)   Šalys suvokia Europos strategijos dėl Įkvėpiamo plaučiuose nusėdančio kristalino silicio dioksido poveikio prevencijos būtinybę. Tačiau tai nereiškia, kad šio Susitarimo pasirašymas turėtų būti laikomas nekontroliuojamo poveikio susijusiose pramonės šakose pripažinimu.

(3)   Šalys pripažįsta, kad Direktyvos 89/391 ir Direktyvos 98/24 bendrieji principai dėl darbuotojų saugos ir jų sveikatos apsaugos nuo rizikos, susijusios su darbo vietoje esančiomis cheminėmis medžiagomis, yra taikytini visada (įskaitant ir ypatingą dėmesį skiriant 4 straipsniui — rizikos nustatymui ir vertinimui; 5 straipsniui — rizikos prevencijai; 6 straipsniui — specialioms apsaugos ir prevencijos priemonėms; 7 straipsniu — pasiruošimui elgtis nelaimingų atsitikimų, atsitikimų ir avarijų atvejais; 8 straipsniui — darbuotojų informavimui ir mokymui).

(4)   Šalys sutinka, kad kristalinis silicio dioksidas ir medžiagos/produktai/žaliavos, kurių sudėtyje yra kristalinio silicio dioksido, kaip vėliau aprašyta šio dokumento 5 Priede, yra svarbūs, naudingi ir dažnai nepakeičiami komponentai/sudedamosios dalys daugybėje pramonės šakų ir kitose profesinėse veiklos sityse, padedančiose apsaugoti darbo vietas ir užtikrinti pramonės šakų ir bendrovių ekonominę ateitį, todėl jų gamyba ir platus naudojimas turėtų tęstis.

(5)   Šalys sutinka, kad „Geros praktikos“, paaiškintos šio Susitarimo 1 priede, įgyvendinimas veiksmingai padės kontroliuoti rizikos veiksnius, užkertant kelią įkvepiamo plaučiuose nusėdančio kristalino silicio dioksido poveikiui arba, kai to padaryti neįmanoma, sumažinti jo poveikį taikant atitinkamas prevencijos ir apsaugos priemones, numatytas Direktyvos 98/24 II dalyje.

(6)   Šis Susitarimas nepanaikina Darbdavių ir Darbuotojų pareigos laikytis nacionalinių ir ES įstatymų dėl darbuotojų sveikatos ir saugos.

(7)   Jeigu veikiančios Nacionalinės praktikos reikalavimai yra griežtesni nei šio Susitarimo reikalavimai, Darbdaviai ir Darbuotojai laikysis Nacionalinės praktikos reikalavimų.

5 straipsnis

Gera praktika

(1)   Šalys drauge priima Geros praktikos principus, paaiškintus šio dokumento 1 Priede.

(2)   Darbdaviai ir Darbuotojai kartu su Darbuotojų atstovais dės visas pastangas, siekdami įgyvendinti Gerą praktiką Vietos lygmeniu visur, kur taikytina pagal šį Susitarimą, įskaitant Darbuotojų kategorijai nepriklausančius asmenis, patiriančius profesinį poveikį Vietoje, pavyzdžiui, rangovus (t.y. kur taikytina, darant Geros praktikos principus sutarties reikalavimų dalimi).

(3)   Priedas gali būti pritaikytas atsižvelgiant į procedūrą, pateikiamą 7 Priede.

(4)   Darbuotojai įsipareigoja periodiškai rengti mokymus, o visi Darbuotojai, kuriems jie skirti, įsipareigoja dalyvauti periodiškai organizuojamuose mokymuose, skirtuose Geros praktikos įgyvendinimui (2).

6 straipsnis

Stebėsena

(1)   Kiekviena Vieta įdiegs Geros praktikos principų taikymo stebėsenos sistemą. Šiam tikslui įgyvendinti kiekvienoje Vietoje Darbdavys paskirs Darbuotoją (t.y. vietos komandos lyderį), atsakingą už Geros praktikos principų taikymo stebėjimą. Pagal (2) punkte nurodytą reikalavimą, paskirtam asmeniui pareikalavus, toks Darbuotojas pateikia ataskaitą.

(2)   Pagal Direktyvos 89/391 7 straipsnio sąlygas, Darbdavys paskirs asmenį, kuris reguliariai stebės Geros praktikos principų taikymą arba Netaikymą. Jis/ji veiks kartu su asmeniu, paskirtu pagal (1) punkto reikalavimus, laikydamasis tvarkaraščio/procedūrų, nustatytų savo iniciatyva pasitarus su bendrovės darbuotojų taryba ir Darbuotojų atstovais (kur tai yra taikytina).

(3)   Stebėdami dulkėtumą, Darbdaviai vadovausis atitinkamu (-ais) Dulkėtumo stebėjimo protokolu (-ais), pateiktu (-ais) 2 Priede. Šis (šie) Protokolas (-ai) gali būti pritaikyti (-i) atsižvelgiant į tam tikrus mažesnių Vietų poreikius ir gali būti atliekama atsitiktinė Vietų atranka, jei tam tikrose pramonės šakose bus labai daug mažesnių Vietų.

7 straipsnis

Ataskaitos, Tobulinimas

(1)   Darbdaviai ir Darbuotojai, turėdami Darbuotojų atstovų palaikymą, vienydami pastangas turi nuolatos siekti Geros praktikos principų paisymo ir tobulinti jų taikymą.

(2)   Darbuotojai pristato ataskaitą apie taikymą/Netaikymą ir tobulinimą per asmenį, paskirtą pagal 6 straipsnio (2) punkto reikalavimus, kas dveji metai, pradedant nuo 2008 metų (pristatydami 2007 metų duomenis).

Ataskaitos formatą kartu parengia Šalys, kuri pateiktas šio Susitarimo 3 Priede.

(3)   Šalys sutinka, kad Netaikymo situacijų skaičius, tenkantis vienam Darbdaviui, šio Susitarimo galiojimo metu turi palaipsniui mažėti, o jei šios situacijos yra tokios, kad tolesnis tobulinimas negalimas, tuomet Darbdavys dės visas pastangas faktinei padėčiai išsaugoti.

(4)   Konsoliduotą ataskaitą pagal (2) punkto reikalavimus Tarybai pateikia atitinkama Šalis. Prie konsoliduotos ataskaitos turi būti pridedamas sąrašas Vietų, kur nuolat kartojasi Netaikymo atvejai.

8 straipsnis

Taryba

Principas

Pagrindinis Tarybos tikslas — nustatyti esamas problemas ir pasiūlyti galimus jų sprendimo būdus. Taryba yra vienintelis išimtinis organas, prižiūrintis šio Susitarimo įgyvendinimą ir interpretavimą.

Uždaviniai

Taryba turi peržiūrėti 7 straipsnio ataskaitas ir vėliausiai iki kitų metų liepos 30 dienos išleisti Suvestinę ataskaitą, apibendrindama taikymo, netaikymo ir tobulinimo duomenis ir nurodydama pramonės šakos taikymo/netaikymo lygį, pateikdama priežastis ir susijusias rekomendacijas. Suvestinė ataskaita siunčiama Šalims ir jų nariams, Europos Komisijai ir nacionalinėms valdžios institucijoms, kurios yra atsakingos už darbuotojų sveikatą, ir yra žymima kaip „konfidenciali/įslaptinta informacija“. Vykdomąją santrauką galima pateikti visuomenei, jei pageidaujama. 2007 metų liepą pateikiamos Suvestinės ataskaitos formatas turi būti kitoks, joje pateikiant tik apibendrintus Šalių pateikiamus duomenis apie įgyvendinimo statusą ir pasiruošimą pirmajam ataskaitos pateikimui, kuris turi įvykti 2008 metais.

Tais atvejais, kai dėl nuolatinio nepagrįsto korekcinių priemonių neįgyvendinimo kartojasi Netaikymo atvėjai, Taryba nusprendžia, kokių priemonių reikia imtis norint pataisyti situaciją.

Be aukščiau išvardytų uždavinių, Taryba turi dar šiuos uždavinius: (a) bet kokių Susitarimo veikimui svarbių problemų aptarimas ir sprendimas; (b) bet kokių su Susitarimu susijusių konfliktų ir interpretacijų problemų sprendimas, įskaitant tas, kurias sukelia atskiros Šalys, Darbdaviai, Darbuotojai; (c) rekomendacijų dėl galimų šio Susitarimo pataisymų, pateikimas; (d) bendravimas su trečiosiomis šalimis ir (e) Geros praktikos principų pritaikymas pagal 7 Priedą.

Sudėtis

Į Tarybos sudėtį turi įeiti Šalių atstovai, kuriuos Šalys pirmą kartą paskiria Susitarimo pasirašymo dieną, ketveriems metams kiekvieną, po lygiai Darbdavių ir Darbuotojų atstovų. Tuo pat metu arba, esant reikalui, vėliau Šalys gali kiekvienam Tarybos nariui paskirti po vieną Kandidatą į narius, kuris gali dalyvauti kaip tylusis stebėtojas arba, esant reikalui, pakeisti Tarybos narį. Taip siekiama užtikrinti Tarybos darbo nenutrūkstamumą ir tinkamą kompetenciją. Tarybos dydis turi būti toks, kad jos darbas turėtų praktinės naudos. Didžiausias narių skaičius yra 30 (t.y. 15/15), įskaitant pirmininkaujančius asmenis, kaip nurodyta 6 Priedo 3 straipsnyje. Tarybos darbo laikotarpiu bet kuriai Šaliai pasitraukus iš Susitarimo, arba nustojus egzistuoti, arba prie Susitarimo prisijungus naujai Šaliai, Šalys atitinkamai koreguoja narių skaičių, laikydamosis aukščiau nurodyto reikalavimo dėl didžiausio narių skaičiaus. Šalys, kurioms Taryboje neatstovauja Nariai arba Kandidatai į narius, turi teisę būti Tarybos išgirstos ir dalyvauti jų problemoms skirtuose debatuose. Tarybos taisyklės išdėstytos šio Susitarimo 6 Priede.

Sprendimų priėmimas

Taryba siekia sprendimus priimti pasiekus vieningos nuomonės. Nepavykus pasiekti vieningos nuomonės, Taryba sprendimą priima dviguba kvalifikuota dauguma, kurią sudaro po 75 % atitinkamai Darbuotojų atstovų balsų ir Darbdavių atstovų balsų. Pavyzdžiui, jei Taryboje yra 30 narių (15 iš Darbuotojų pusės ir 15 iš Darbdavių pusės), prireiks 12 balsų daugumos iš kiekvienos pusės.

Sekretoriatas

Materialinį techninį Tarybos aprūpinimą užtikrina sekretoriatas, kurį Šalys turi įsteigti Susitarimo pasirašymo dieną.

9 straipsnis

Konfidencialumas

(1)   Visi Šalių ir jų narių žodiniai ir raštu pateikiami pranešimai, susiję su šio Susitarimo taikymu, turi išlikti konfidencialūs ir gali būti atskleisti trečiosioms šalims tik esant teisinei atskleidimo prievolei.

(2)   (1) punkte nurodyta konfidencialumo sąlyga netaikoma:

(3)   Ataskaitoje minimų bendrovių tapatumo duomenys gali būti atskleisti tik tų Šalių nariams, jei Taryba nenusprendžia kitaip, vadovaudamasi 8 straipsnio (2) punktu. Duomenis gaunantys asmenys privalo turėti tokio pat lygio įsipareigojimus dėl konfidencialumo, kokie yra nustatyti šiuo Susitarimu.

(4)   Pažeidus (1) ir (3) punktų sąlygas, žalą patyrusiai Šaliai ir/arba jos nariams suteikia teisę pateikti teisminį ieškinį vadovaujantis nacionaline civiline teise.

10 straipsnis

Sveikatos būklės stebėjimas

Darbo medicinos gydytojas/darbo higienos gydytojas arba lygiavertis vidinis arba išorinis organas, paskirtas Vietai, vadovaudamasis nacionaliniais nuostatais, Direktyvos 98/24 10 straipsniu ir Sveikatos būklės stebėjimo protokolu, pateikiamu 8 Priede, nustato atliktinų sveikatos tikrinimų apimtį.

11 straipsnis

Tyrimai — Duomenų rinkimas

Šalys aptars tyrimų ir duomenų spragas ir pateiks rekomendacijas dėl tyrimų, įskaitant saugesnių produktų naudojimą ar procesų taikymą, kuriems, prieš pradedant naudoti, privalu įvertinti riziką. Be to, jie pateiks rekomendacijas dėl duomenų rinkimo projektų, kuriuos reikia įvykdyti ateityje. Anksčiau atliktų tiriamųjų darbų sąrašas pateiktas 4 Priede.

12 straipsnis

Trukmė — Pataisos

(1)   Šis Susitarimas galioja mažiausiai ketverius metus ir yra automatiškai atnaujinamas dvejų metų vienas po kito einantiems laikotarpiams. Šalys turi teisę pasitraukti iš Susitarimo, pateikę įspėjimą prieš vienerius metus.

(2)   Šis Susitarimas tampa niekiniu, kai visos Šalys nustoja atstovauti savo pramonės šakoms, arba mažiau nei dvi Šalys, kurių viena atstovauja Darbdaviams, o kita Darbuotojams, išlieka šio Susitarimo Šalimis.

(3)   Šalys turi teisę pasitraukti iš šio Susitarimo bet kuriuo metu be išankstinio įspėjimo, jei tą pačią šaką šiame Susitarime atstovaujančios šalys nustoja būti šio Susitarimo šalimis, arba nustoja atstovauti („Abipusiškumas“).

(4)   Jei ateityje bus pasiūlyti nauji ES teisės aktai dėl kristalinio silicio dioksido, Šalys susirinks ir įvertins siūlomų teisės aktų įtaką šiam Susitarimui.

13 straipsnis

Šalių kaita

(1)   Šį Susitarimą gali pasirašyti papildomos šalys.

(2)   Šio Susitarimo sąlygos bus privalomos Šalių įpėdiniams.

14 straipsnis

Kitos sąlygos

(1)   Šis Susitarimas nesuteikia jokių kitų teisių ir pareigų, išskyrus nustatytus šiame Susitarime.

(2)   Visus ginčus ir pretenzijas, susijusias su šio Susitarimo interpretavimu ir taikymu sprendžia išimtinai Taryba, o dėl unikalaus Susitarimo pobūdžio jie nėra nagrinėjami šalies teismuose. Visos kitos pretenzijos ir ginčai, susiję su šiuo Susitarimu, perduodami atsakovo (-ų) gyvenamosios šalies jurisdikcijai ir yra nagrinėjami atsakovo (-ų) šalies kompetentingame teisme.

(3)   Šis Susitarimas bus verčiamas į visas oficialias ES kalbas. Angliška versija yra privaloma interpretuojant tekstą.

(4)   Esant nesutapimams tarp Geros praktikos principų ir griežtesnės Nacionalinės praktikos specifinėje jurisdikcijoje, tokios Nacionalinės praktikos nuostatų laikymasis, reikalaujamas pagal 4 straipsnio (7) punktą, nesukelia Netaikymo situacijos, aprašytos 3 straipsnio (8) punkte.

15 straipsnis

Įsigaliojimas

Šis Susitarimas įsigalios praėjus šešiems mėnesiams nuo jo pasirašymo pirmoms dviems Šalimis, kurių viena atstovauja tos pačios pramonės šakos Darbdaviams, o kita atstovauja Darbuotojams, su sąlyga, kad Susitarimas yra išverstas į visas oficialias ES kalbas.

Sudaryta 2006 m. balandžio 25 d.

Europos stiklo pluošto gamintojų asociacija (APFE)

Tarptautinis (blokinio) gelžbetonio konstrukcijų biuras (BIBM)

Europos liejyklų asociacija (CAEF)

Europos metalo, mašinų gamybos ir technologijų pramonės šakų darbdavių taryba (CEEMET)

Europos keramikos pramonės šakų asociacija (CERAME-UNIE)

Europos cemento gamintojų asociacija (CEMBUREAU)

Europos kalnakasybos ir naudingųjų iškasenų gavybos, chemijos ir energetikos pramonės šakų darbuotojų federacija (EMCEF)

Europos metalo apdirbėjų federacija (EMF)

Europos statybinių skiedinių pramonės organizacija (EMO)

Europos izoliacinių medžiagų gamintojų asociacija (EURIMA)

Europos kalnakasybos ir naudingųjų iškasenų gavybos pramonės šakų asociacija (EUROMINES)

Europos ir tarptautinė gamtinio akmens

pramonės įmonių federacija (EURO-ROC)

Europos specialaus stiklo asociacija (ESGA)

Europos stiklo taros federacija (FEVE)

Europos lakštinio stiklo gamintojų asociacija (GEPVP)

Pramoninių mineralų gavybos asociacija (IMA-Europe)

Europos užpildų asociacija (UEPG)

----

(1)  SCOEL SUM Doc 94 — galutinis dokumentas dėl įkvėpiamo plaučiuose nusėdančio kristalinio silicio dioksido, 2003 m. birželis.

(2)  Žr. Direktyvos 89/391 13 straipsnį.

----

----

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 279/03)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Užprotestavimas turi būti pateiktas Komisijai per šešis mėnesius nuo paskelbimo.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„BAREGES-GAVARNIE“

EB Nr.: FR/PDO/005/0306/30.07.2003

SKVN ( X ) SGN ( )

Ši santrauka parengta tik informacijai. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1.   Kompetentinga valstybės narės įstaiga:

2.   Grupė:

3.   Produkto rūšis:

1.1. klasė, šviežia mėsa ir subproduktai

4.   Specifikacijos aprašymas: (4 straipsnio 2 dalyje nurodytų sąlygų santrauka)

4.1.   Pavadinimas: „Barèges-Gavarnie“

4.2   Apibūdinimas: Šviežia aviena pagaminta iš suaugusių 2–6 metų avių arba vyresnių nei 18 mėn. kastruotų avinų, vadinamų „doublon“.

Avių skerdenos sveria 22 kg, o kastruotų avinų — 23 kg.

Skerdena yra pailgos formos, kojos pailgos ir plokščios, nugara plati. Riebalinis sluoksnis baltos spalvos.

Mėsa ryškiai raudonos blizgančios spalvos. Be to, ji yra marmurinė, neturinti per didelio riebalų sluoksnio. Ji nepasižymi tipišku stipriu avienos ar vilnos riebalų kvapu.

4.3   Vietovė: Mėsa pagaminta iš gyvulių, kurie buvo atsivesti, auginami ir paskersti vietovėje, apimančioje šias Aukštutinių Pirėnų departamento savivaldybes: Barèges, Betpouey, Chèze, Esquièze-Sère, Esterre, Gavarnie, Gèdre, Grust, Luz-St-Sauveur, Saligos, Sassis, Sazos, Sers, Viella, Viey, Viscos, Vizos, ir Cauterets savivaldybės dalį.

Šioje gamybos vietovėje yra vasaros ganyklos zona, kurioje gyvulius privaloma ganyti vasaros mėnesiais.

4.4   Kilmės įrodymas: Kiekvienas veiklos vykdytojas Nacionaliniame kilmės vietos nuorodų institute (NKVNI) pasirašo tinkamumo deklaraciją, kuri NKVNI tarnyboms leidžia užregistruoti visus veiklos vykdytojus šioje vietoje.

Avių bandas sudaro tik kilmės vietos nuorodos specifikaciją atitinkantys gyvuliai. Tinkami gyvuliai ženklinami įsegais, kurie į abejas ausis įsegami prieš juos pirmą kartą ginant į vasaros ganyklą kalnuose.

Kiekvienas augintojas pildo knygą, vadinamą „tinkamų gyvulių aprašą“.

Prie tinkamais pripažintų gyvulių paimtų iš bandos ir gabenamų į skerdyklą turi būti pridėtas augintojo užpildytas paėmimo iš bandos lydraštis.

Skerdyklose pildomos gyvulių įvežimo ir mėsos išvežimo knygos, kuris padeda nustatyti avių ir mėsos kilmės ir paskirties vietas.

Inspektoriai turi turėti galimybę tas knygas tikrinti.

Tik specialia gyvulių atpažinimo žyma pažymėtoms skerdenoms atliekamas organoleptinis tyrimas. Kilmės vietos specifikaciją atitinkančios skerdenos iš dviejų pusių žymimos maistinių dažų juosta, ant kurios viena po kitos seka žymos „B-G“.

Prie skerdenų ir iš jų išpjaustytos mėsos pridedama etiketė, užtikrinanti mėsos identifikavimą.

4.5   Gamybos būdas: Gyvuliai turi būti atsivesti, užauginti ir paskersti 4.3 punkte nurodytoje vietovėje.

Veislė ir banda

Bandos turi būti formuojamos tik iš Barégeoise veislės avių. Genetinė atranka turi atitikti ganymo kalnuose esančiose vasaros ganyklose praktiką. Visos ūkyje esančių avių bandos turi atitikti vietos nuorodos specifikaciją. Kiekvienoje bandoje turi būti bent vienas Barégeoise veislės avinas 50 avių ir ne mažiau kaip 20 % įvairaus amžiaus kastruotų avinų (doublon) viso avių skaičiaus. Visoje augintojo avių bandoje paliekama ne mažiau kaip 30 % veislinių avelių. Gyvuliai privalo ne mažiau kaip 12 mėnesių būti ūkyje. Apvaisinimas turi vykti natūraliai. Kastruojama po to, kai sėklidės nusileidžia į kapšelį.

Bandos priežiūra ir ganymo praktika

Gyvuliai turi būti auginami atsižvelgiant į metų laikų kaitą, žolės augimą ir ganyklų aukštį bei išsidėstymą. Bendras gyvulių tankumas ūkyje negali viršyti 1,4 GV viename hektare, įskaitant vasaros ganyklas kalnuose ir vadinamas „bas-vacants“ — t. y. ganyklas esančias tarpiniame aukštyje tarp tvartų su aptvarais zonos ir vasaros ganyklų kalnuose — į kurias skaičiavimuose atsižvelgiama ne daugiau kaip 180 dienų per metus. Pievos yra šienaujamos arba jose ganomi gyvuliai. Remiantis senomis tradicijomis gyvulių gyvenimą per vienerius metus galima suskirstyti į keturis etapus.

Žiemos ganyklos: nuo lapkričio 1 d. iki kovo 31 d. gyvuliai laikomi žemiausioje ūkio vietoje, t. y. arti kaimų esančiose avidėse. Kai tik leidžia oro sąlygos, avis privaloma ganyti šienaujamose pievose.

Sezoninės ganyklos: pavasarį ir rudenį, t. y. pereinamuoju laikotarpiu, gyvuliai laikomi ir ganomi kalnuose vidutiniame aukštyje, vadinamoje „tarpinėje zonoje“ arba „tvartų su aptvarais“ zonoje. Tarpinių zonų aukštis — nuo 1 000 iki 1 800 m. Šioje tarpinėje zonoje kiekvienas augintojas turi turėti ganyklų plotą.

Vasaros ganyklos kalnuose: nuo gegužės iki spalio mėn. Gyvuliai varomi į kalnuose esančias vasaros ganyklas, kurios yra nuo 1 500 iki 2 800 m aukštyje ir tiksliai nustatytame plote. Vasarą kalnuose privaloma ganyti visą bandą ne mažiau kaip nuo birželio 15 d. iki rugpjūčio 31 d., išskyrus skerdimui iš bandos paimtus gyvulius. Kalnuose esančiose vasaros ganyklose gyvuliai ganosi visiškai laisvai tiek dieną, tiek naktį, taip susirasdami maisto, kuris yra būtinas jiems augti ir penėtis. Kilmės vietos nuoroda suteikiama tik tiems gyvuliams, kurie vasaros ganyklose kalnuose ganėsi ne mažiau kaip du sezonus. Kastruotų avinų (doublon), kurie kalnuose esančiose vasaros ganyklose ganosi antrąjį sezoną, negalima skersti iki liepos 1 d.

Siekiant išsaugoti laukinės augmenijos įvairovę, visų gyvulių tankumas viename ganyklos hektare neturi viršyti 0,5 GV.

Šėrimas

Iš esmės gyvuliai maitinasi ganydamiesi lauke šienaujamose pievose, bendrose tarpinėse ganyklose ir vasaros ganyklose kalnuose.

Žiemos laikotarpiu gyvuliai daugiausia šeriami gamybos vietovėje pagamintu šienu ir atolu. Jeigu šiuo laikotarpiu pašarų trūksta, leidžiama iš už gamybos vietovės ribų nusipirkti iki 20 % visų šiuo laikotarpiu bandai šerti reikalingų sausųjų pašarų. Be sausųjų pašarų avis ir kastruotus avinus leidžiama šerti nesmulkintais arba smulkintais grūdais. Sezoninio ganymo ir vasaros ganymo laikotarpiu gyvuliai privalo ėsti tik ganyklų žolę. Ėriukams ir tik apsiėriavusioms avims yra numatyta keletas nukrypimų nuo šių šėrimo taisyklių.

Draudžiama ūkyje naudoti iš dalies ar visiškai fermentuotus, pvz., silosuotus arba presuotus, pašarus. Tačiau ūkiuose, kuriuose galvijai auginami visiškai atskirai nuo avių, galvijus galima šerti šia pašarų rūšimi, kasmet gaunant Nacionalinio kilmės vietos nuorodų instituto leidimą.

Pašarų priedais leidžiama naudoti tik vitaminus, mikroelementus ir technologinius pašarų priedus, kurie yra mineralų laižalų arba pilnaverčių pašarų, skirtų ne vyresniems nei 4 mėnesių gyvuliams, sudėtyje.

Skerdimas

Kad gyvuliai būtų apsaugoti nuo per didelio streso ir būtų išsaugota geriausia mėsos kokybė, gyvulių vežimas nuo jų pakrovimo iki iškrovimo skerdykloje neturi trukti ilgiau nei vieną valandą. Skerdžiama turi būti ne vėliau kaip 15 val. po gyvulių iškrovimo. Avių kailis diriamas ir jos išdorojamos ypač stropiai, stengiantis nenuplėšti riebalinio sluoksnio ir nesutepti neplautų skerdenų. Iš nekapotų skerdenų vėsioje labai gerai vėdinamoje patalpoje, kurios temperatūra 4–6 °C, 24 val. šalinamas skystis.

4.6   Ryšys su vietove: Vietovė yra labai uždara ir sunkiai prieinama, nes šis slėnis yra labai izoliuotas (ypač žiemą). Šio regiono gyventojai turėjo pasirengti gyventi beveik autarkiškai ir kaip galima geriau išnaudoti turimus gamtinius išteklius.

Apribota kalnų reljefo vietovė pasižymi šiomis ypatingomis klimato (t. y. žemyninio klimato neveikiamas jūrinis klimatas) savybėmis: vietovė yra labai šviesi ir pasižymi sausros laikotarpiais, o tai palanku šieno derliui. Dėl tokių veiksnių kaip temperatūra ir rūkas augalija aiškiai pasiskirsčiusi pagal aukštį. Dėl labai didelių aplinkos apribojimų augintojai priklausomai nuo sezono ganykloms panaudojo visus kalnų aukščius ir pakeitė natūralią ekosistemą į laukininkystės, miškininkystės ir ganyklų sistemą, kuri visiškai suformavo gamtovaizdį, išsaugodama atvirus žole apaugusius plotus, kurie pasižymi vietinės augalijos įvairove.

Dėl to, kad gyvuliai ganomi taikant šią ypatingą gyvulių auginimo sistemą, galima optimaliai išnaudoti tris aukščio lygius: slėnio šlaitų apatines dalis žiemą, tarpines kalnų zonas pavasarį ir rudenį ir kalnų ganyklas vasarą. Ši ganymo praktika sudaro palankias sąlygas ganiavai visais metų laikais, visų pirma kalnuose esančiose vasaros ganyklose, kur avys nevaržomai ganosi dieną ir naktį. Ir atvirkščiai, natūrali aplinka išsaugojama todėl, kad šioje vietovėje gaminama mėsa. Be to, ši gyvulininkystės sistema šioje vietovėje išsilaikė dėl avienos paklausos.

Mėsa su kilmės vietos nuoroda „Barèges-Gavarnie“ gaminama iš vietos veislės avių: t. y. barégeoise veislė, kuri sutinkama tik šia nuoroda žymimoje kilmės vietoje. Ji yra viena iš kaimiškų veislių Vidurio Pirėnuose. Dėl įvairių morfologinių, medžiagų apykaitos ir elgesio savybių ši veislė puikiai pritaikyta vietovės sąlygoms, gyvulių auginimo praktikai skirtinguose kalnų aukščiuose, visų pirma dėl to, kad šios veislės avis galima pervaryti į vasaros ganyklas kalnuose, ir mėsos gamybos iš suaugusių avių tikslams. Dėl tokių savybių, kaip galimybė prisitaikyti prie visų metų laikų ir klimato sąlygų, kaip bandos instinktas, pritaikytas ganytis visiškoje laisvėje dideliame aukštyje esančiose vasaros ganyklose, kaip atsparumas maisto apribojimams žiemą ir gebėjimas penėtis mintant žole, ši veislė yra ideali mėsos su kilmės vietos nuoroda „Barèges-Gavarnie“ gamybai.

Dėl ganymo praktikos ir visų pirma dėl gyvenimo laisvėje vasaros ganyklose kalnuose šios veislės suaugusių avių mėsa pasižymi originaliomis savybėmis, būdingomis tik mėsai su šia kilmės vietos nuoroda.

4.7   Kontrolės institucija: 

4.8   Ženklinimas etiketėmis: Iš abiejų pusių per visą jų ilgį skerdenos turi būti žymimos identifikuojančia valgomųjų dažų juosta, ant kurios viena po kito seka žymos „B-G“.

Prie skerdenos ir iš jos išpjaustytos mėsos pridedama etiketė, kurioje tiksliai nurodoma:

saugomos kilmės vietos nuorodos pavadinimas,

užrašas „Appellation d'Origine Contrôlée“ arba „AOC“,

užrašas „doublon“, jeigu mėsa pagaminta iš vyresnių nei 18 mėnesių kastruotų avinų,

specialus gyvulio identifikavimo numeris,

paskerdimo data,

aiškus augintojo pavadinimas,

išpjaustymo įmonės arba skerdyklos pavadinimas ir adresas,

užrašas „la carcasse ne peut être découpée avant une durée de 5 jours à compter de la date d'abattage“ („Negalima išpjaustyti skerdenos nepraėjus 5 dienoms po skerdimo“).

4.9   Nacionaliniai reikalavimai: Dekretas dėl saugomos kilmės vietos nuorodos „Barèges-Gavarnie“.

----

(1)  Europos Komisija, Žemės ūkio generalinis direktoratas, Žemės ūkio produktų kokybės politikos skyrius, B–1049 Briuselis.

----

----

Komisijos komunikatas dėl tvarkos nustatytos pagal Tarybos direktyvos 96/67/EB 1 straipsnio 4 dalies nuostatas

(2006/C 279/04)

Pagal 1996 m. spalio 15 d. Tarybos direktyvos 96/67/EB dėl patekimo į Bendrijos oro uostuose (1) teikiamų antžeminių paslaugų rinką 1 straipsnio 4 dalies nuostatas Komisija informavimo tikslais privalo paskelbti direktyvoje minimą oro uostų sąrašą.

----

(1)OL L 272, 25.10.1996, p. 36.

----

----

Kvietimas teikti paraiškas suteikti leidimus žvalgyti angliavandenilių telkinius Nyderlandų kontinentinio šelfo sektoriuje Q7

(2006/C 279/05)

Nyderlandų Karalystės ekonomikos ministerija oficialiai praneša, kad gavo paraišką suteikti leidimą žvalgyti angliavandenilių telkinius sektoriuje Q7, kuris nurodytas kasybą reglamentuojančio teisės akto (Mijnbouwregeling) 3 priede (žemėlapyje) (Vyriausybės leidinys Staatscourant 2002, Nr. 245).

Vadovaudamasis 1994 m. gegužės 30 d. Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius suteikimo ir naudojimosi jais sąlygų 3 straipsnio 2 dalimi ir kaip numatyta Kasybos darbų įstatymo (Mijnbouwwet) (2002 m. Įstatymų ir dekretų biuletenis Nr. 542) 15 straipsnyje, ekonomikos ministras kviečia suinteresuotąsias šalis teikti paraiškas suteikti leidimus žvalgyti angliavandenilių telkinius sektoriuje Q7.

Ekonomikos ministerija yra leidimus suteikianti kompetentinga institucija. Direktyvos 5 straipsnio 1 ir 2 dalyje bei 6 straipsnio 2 dalyje nurodyti kriterijai, sąlygos ir reikalavimai yra išdėstyti Kasybos darbų įstatyme (Mijnbouwwet) (2002 m. Įstatymų ir dekretų biuletenis Nr. 542).

Paraiškas galima teikti 13 savaičių nuo šio pranešimo paskelbimo Europos Sąjungos oficialiajame leidinyje, jos turėtų būti siunčiamos Ekonomikos ministerijai (Minister van Economische Zaken), adresuojant Energijos rinkos padalinio direktoriui (ter attentie van de directeur Energieproductie), nurodant „įteikti asmeniškai“ (persoonlijk in handen), adresu: Bezuidenhoutseweg 30, te Den Haag (Nyderlandai). Pasibaigus šiam laikotarpiui paraiškos nebus svarstomos.

Sprendimas dėl paraiškų bus priimtas ne vėliau kaip per dvylika mėnesių nuo šio laikotarpio pabaigos.

Išsamesnė informacija teikiama telefonu (31 70) 379 72 98).

----

----

Išankstinis pranešimas apie koncentraciją

(Byla Nr. COMP/M.4442 — Carphone Warehouse /AOL UK)

(2006/C 279/06)

(Tekstas svarbus EEE)

Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo. Jas Komisijai galima siųsti faksu (32 2) 296 43 01 arba 296 72 44 arba paštu su nuoroda COMP/M. 4442 — Carphone Warehouse/AOL UK šiuo adresu:

----

(1)OL L 24, 2004 1 29, p. 1.

----

----

Išankstinis pranešimas apie koncentraciją

(Byla Nr. COMP/M.4440 — GE/DISKO/ASL)

Bylą numatoma nagrinėti supaprastinta tvarka

(2006/C 279/07)

(Tekstas svarbus EEE)

Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo. Jas Komisijai galima siųsti faksu (32 2) 296 43 01 arba 296 72 44 arba paštu su nuoroda COMP/M.4440 — GE/DISKO/ASL šiuo adresu:

----

(1)OL L 24, 2004 1 29, p. 1.

(2)OL C 56, 2005 3 5, p. 32.

----